TRUBBเก่งไปได้อีกไกลข่าวดีเพียบ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — หุ้นไทยรับเบอร์ลาเท็คซ์ฯ ดูดี ราคายืนซิลลิงสนิท ดีใจข่าวแจกปันผลหุ้นเงินสด แตกพาร์ 1 บาท กำไรโต 347%
ราคาหุ้นบริษัท ไทยรับเบอร์ลาเท็คซ์คอร์ปอเรชั่น (ประเทศไทย) หรือ TRUBB ปรับตัวขึ้นชนเพดานสูงสุด 30% (ซิลลิง) ปิดที่ 51.25 บาท เพิ่มขึ้น 11.75 บาท ทันทีที่ตลาดหุ้นเปิดในช่วงบ่ายและราคายืนซิลลิงจนกระทั่งปิดตลาดวันที่ 14 พ.ค. ที่ผ่านมา 
สาเหตุที่ส่งผลให้ราคาหุ้น TRUBB ดีดขึ้นแรงเพราะมีข่าวดีหลายเรื่องทั้งบริษัททำกำไรเพิ่มขึ้นมาก การเปลี่ยนมูลค่าหุ้นที่ตราไว้ (พาร์) เหลือ 1 บาท และบริษัทจ่ายเงินปันผลระหว่างกาลอีก 0.66666667 บาท รวมเป็นเงินทั้งสิ้น 181,754,040 บาท
นายวรเทพ วงศาสุทธิกุล ประธานกรรมการและกรรมการผู้จัดการใหญ่ TRUBB กล่าวว่า คณะกรรมการบริษัทมีมติอนุมัติให้ออกหุ้นใหม่จำนวน 163,578,636 หุ้น เป็นทุนจดทะเบียน 436,209,696 บาท เพื่อรองรับการจ่ายเงินปันผลเป็นหุ้นในอัตรา 5 หุ้นเดิมต่อ 3 หุ้นใหม่ หรือเท่ากับ 0.60 บาทต่อหุ้น จากพาร์หุ้นละ 1 บาท และจ่ายปันผลเป็นเงินสดในอัตราหุ้นละ 0.06666667 บาท
ทั้งนี้ ผู้ถือหุ้นจะต้องมีชื่อในทะเบียนในวันที่ 5 ก.ค. และจะจ่ายเงินวันที่ 20 ก.ค. 2553 
ด้านผลประกอบการงวดไตรมาสแรกปีนี้ บริษัทมีกำไรสุทธิ 195.16 ล้านบาท หรือหุ้นละ 7.16 บาท พุ่งขึ้น 347.40% จากกำไรสุทธิ 43.62 ล้านบาท หรือ 1.60 บาท ในช่วงเดียวกันปีก่อน 
ทั้งนี้ บริษัทมีรายได้จากการขายและบริการ จำนวน 3,077.40 ล้านบาท เพิ่มขึ้น 93.63% ตามความต้องการใช้ยางพาราและราคายางพาราเฉลี่ย 105.12 บาทต่อกิโลกรัม เพิ่มขึ้น 98.38% ทำให้มีกำไรขั้นต้น จำนวน 362.69 ล้านบาท เพิ่มขึ้น 77.28% หลังบริษัทประสบความสำเร็จในการ บริหารสินค้าคงคลังและการเพิ่มมูลค่าการแปรรูปยางพาราเป็นสินค้าสำเร็จรูป